Lucien Agoume

Lucien Jefferson Agoume (talaffuzi: Lusien Jefferson Agume; 2002-yil 9-fevralda tugʻilgan) — fransuz professional futbolchisi, yarim himoyachi sifatida oʻynaydi. Liga 1 klubi Troyes, Italiyaning „Inter“ klubidan ijaraga olingan.

Klubdagi faoliyati

Socho 
Sochoga qoʻshilishidan oldin, Agoume oʻz faoliyatini 2013- yilda SC Clémenceau Besancon klubida boshlagan va 2013—2014-yilgi mavsumida Racing Besanson bilan shartnoma imzolagan. U 2014-yilda „Socho-Montbéliard“ klubiga kelgan. U professional debyutini 2018-yil 19-oktyabrda o‘tkazdi. „Socho“ „Troyes“ga qarshi oʻyinda 2:1 hisobida gʻalaba qozondi. U Socho klubida debyut qilgan eng yosh futbolchiga aylandi. U klubda oʻynab yurgan vaqtida uni „Barcelona“, „Inter“ va „Lyon“ kabi boshqa klublar kuzatib turishardi. Koʻpincha Agoume himoyaviy yarim himoyachi sifatida oʻynadi. U markaziy yarim himoyachi va hujumkor yarim himoyachi sifatida ham harakat qilishi mumkin. U yaxshi oʻyin koʻrsatdi va zamonaviy qarashlarga ega edi. Agoumening Socho klubidagi sobiq bosh murabbiyi Omar Dafning soʻzlariga koʻra, u oʻyinlarda yaxshilanadigan futbolchi. Agoume Inter klubiga oʻtishidan oldin u Socho klubi tarkibida Liga II da 15 ta oʻyinda va 17 yoshida Fransiya kubogida bitta oʻyin oʻtkazgan.

Inter Milan 
"Inter" 2019-yil 5-iyulda Agoumening transferini amalga oshirdi, uning transfer narxi qoʻshimchalarni hisobga olgan holda 4,5 million yevroni tashkil qildi. Bayonotga koʻra, Agoume „Inter“ bilan 3 yillik shartnoma imzolagan. U 2019—20-yilgi mavsumda „Primavera“ klubida oʻynagan. „Inter“ futbolchini oʻz safiga qoʻshib olishda „Barselona“ va „Lion“ kabi boshqa klublarning raqobatiga duch keldi. Kelishuv bo‘yicha vositachilardan biri Oskar Damianining so‘zlariga ko‘ra, „Barselona“ va „Manchester Siti“ Agoumeni o‘z safiga qo‘shib olmoqchi bo‘lgan. Agoumening soʻzlariga koʻra, u „Inter“ga oʻtishni tanlagan, chunki jamoa unga koʻp ishonar edi. Uning oʻyinlari „Inter“ni yozgi transfer oynasida uni qoʻlga kiritishga majbur qildi va ajoyib qarshilikka ega yarim himoyachiga aylandi. Muxlislar Agoumeni Pol Pogba bilan solishtirishadi. Pogba bilan bir xil millatga ega va Agoume kabi bir xil pozitsiyada oʻynaydi. Antonio Konte ularning ikkalasini ham oldinroq mashgʻulotlarda tayyorlagan. Shu paytgacha Agoume „Inter“ning „Primavera“ jamoasida Primavera 1 da besh marta (450 daqiqa) oʻynagan va bitta gol va bitta golli uzatmani amalga oshirgan. U UEFA Yoshlar ligasida „Inter Milan UEFA U19“ tarkibida toʻrtta oʻyin oʻtkazgan va ikkita golga assistentlik qilgan. Agoume „Inter“ safida ilk bor „Lugano“ga qarshi mavsumoldi oʻrtoqlik uchrashuvida maydonga tushdi. U zaxiradan maydonga tushdi va „Inter“ nihoyat 2:1 hisobida g‘alaba qozondi. Uning A seriyadagi debyuti 2019-yil 15-dekabrda boʻlib oʻtdi. U „Fiorentina“ ga qarshi oʻyinda (1:1) olti daqiqa oʻyinda maydonga tushdi.

Spezia klubiga ijaraga 
2020-yil 24-sentyabrda Agoume Spezia klubiga mavsumiy ijara asosida qoʻshildi.

Brest klubiga ijaraga 
2021-yil 31-avgustda Agoume Liga 1ning Brest klubiga mavsumiy ijara asosida qo‘shildi.

Troyes klubiga ijaraga 
2022-yil 1-sentyabrda Agoume Troyes klubiga ijaraga berildi.

Xalqaro darajadagi faoliyati 
Agoume Kamerunda tugʻilgan, ammo fransuz fuqaroligiga ham ega. Voyaga yetgunga qadar u koʻp yillar davomida turli fransuz jamoalarida shugʻullangan. Fransiya terma jamoasi uzoq tarixga ega va 1998-yilgi jahon chempionati chempioni boʻlgan. Hozirgacha u Fransiyaning U16, U17 va U18 yoshlar terma jamoalarida xalqaro musobaqalarda ishtirok etgan. U 2018-yilning 5-mayida U16 futbol terma jamoasida debyuti boʻlib oʻtdi va toʻrtta oʻyinda ikkita gol urdi. Himoyachi yarim himoyachi sifatida uning samaradorligi butun dunyo klublarining eʼtiborini tortdi. Besh oy oʻtgach, u Fransiya U17 yoshlar terma jamoasiga kelib qoʻshildi va 23 xalqaro oʻyinda toʻrtta gol urdi.

2019-yil 20-avgust kuni Agoume Fransiya U18 yoshlar terma jamoasida debyut qildi. Hozirda u jamoa sardori ham. 2019- yilda u Paragvay U18 va Senegal U17ga qarshi oʻyinlarda bittadan gol urgan. U 18 yoshgacha boʻlgan terma jamoa safida 11 ta oʻyinda maydonga tushib, 4 ta gol urgan.

FIFA U-17 Jahon chempionati 
Agoume jamoa sardori sifatida U17 jahon chempionatida ishtirok etgan. U 2019-yilning 27-oktyabr kuni U17 jahon chempionati guruh bosqichida Chiliga qarshi o‘yinda gol urdi. U butun turnir davomida jamoa tarkibida olti marta oʻynadi, shundan beshtasi sardor boʻlib, jamoani turnirda uchinchi oʻringa olib chiqdi. Uning oʻyini FIFA tomonidan turnirning eng yaxshi oʻnta oʻyinchisi qatoriga kiritildi. Jismoniy holati va to‘p uzatish qobiliyati uni muxlislar eʼtiboriga havola etadi. Agoume diskvalifikatsiya tufayli maydonga tusha olmagan turnirda Braziliyaga 3:2 hisobida magʻlub boʻlganidan soʻng, bosh murabbiy Jan-Klod Giuntini Agoume jamoa uchun muhim oʻyinchi ekanligini tan oldi. Uning jamoadoshi Natanael Mbuku intervyu davomida Agoumening yoʻqligi zararli ekanligini aytdi. Shuningdek, u intervyuda: „U sardor va oʻyinga oʻz tasirini oʻtkaza oladigan futbolchi. U bizga kerak boʻlgan inson“ ekanligini aytib oʻtgan.

Shaxsiy hayoti 
Agoume „Marsel“ klubiga muxlislik qiladi.

Faoliyat statistikasi

Klubdagi natijalari

Manbalar 

Italiyadagi muhojir futbolchilar
Serie A futbolchilari
Futbol yarim himoyachilari
Fransiya futbolchilari
Yashayotgan insonlar
2002-yilda tugʻilganlar